Η **Αθλητική Ένωση Τυρνάβου** υπήρξε ιστορικός ποδοσφαιρικός σύλλογος με έδρα τον Τύρναβο. Ιδρύθηκε το 1965 από συγχώνευση των δύο προϋπαρχόντων ομάδων της πόλης, της «Ανάπλασης Τυρνάβου» και του «Ηρακλή Τυρνάβου». Αγωνίστηκε στα εθνικά πρωταθλήματα, με κορυφαία την παρουσία του στην Β΄ Εθνική κατηγορία. Το 2005 συγχωνεύτηκε με την Νίκη Τυρνάβου δημιουργώντας τον «Α.Ο. Τύρναβος 2005» και έκτοτε έπαψε να υφίσταται.

Ιστορικό
--------

### Ίδρυση

Η «**Ανάπλαση Τυρνάβου**» ιδρύθηκε από εκπαιδευτικούς της πόλης το 1898, λειτουργώντας αρχικά ως φορέας πολιτισμού και μετέπειτα αθλητισμού. Σαν ποδοσφαιρικός σύλλογος συμμετείχε στα πρωταθλήματα της Ε.Π.Σ. Θεσσαλίας και το 1960 υπήρξε ένα από τα ιδρυτικά σωματεία της Ε.Π.Σ. Λάρισας. Τη σεζόν 1962-63 κατέκτησε το πρωτάθλημα Ε.Π.Σ. Λάρισας και την άνοδο στην Β΄ Εθνική, όπου αγωνίστηκε τη σεζόν 1963-64 και υποβιβάστηκε. Τη σεζόν 1964-65 κατέκτησε εκ νέου το πρωτάθλημα Ε.Π.Σ. Λάρισας. Ο «**Ηρακλής Τυρνάβου**» ιδρύθηκε το 1953 και συμμετείχε αρχικά στα πρωταθλήματα Ε.Π.Σ. Θεσσαλίας, ενώ το 1960 υπήρξε επίσης ένα από τα ιδρυτικά σωματεία της Ε.Π.Σ. Λάρισας. O Ηρακλής Τυρνάβου που χρησιμοποιούσε σαν έδρα τα ‘’αλώνια’’, σήμερα γήπεδο ‘’Ζέρμα-Γαλάτου’’ στον Προφ. Ηλία.

Το καλοκαίρι του 1965 η πρωταθλήτρια Ε.Π.Σ. Λάρισας Ανάπλαση και ο Ηρακλής συγχωνεύτηκαν και δημιούργησαν την «**Αθλητική Ένωση Τυρνάβου**».

### Αγωνιστική πορεία

Η νεοσύστατη Α.Ε. Τυρνάβου ξεκίνησε την αγωνιστική της πορεία από την Β΄ Εθνική τη σεζόν 1965-66, στη θέση της Ανάπλασης που είχε προβιβαστεί ως πρωταθλήτρια Ε.Π.Σ. Λάρισας την προηγούμενη χρονιά. Την χρονιά 1966-67 η ΑΕΤ εξασφάλισε εκ νέου την παραμονή της στην Β΄ Εθνική επικρατώντας με 2-0 της Αναγέννησης Γιαννιτσών την Κυριακή 28 Μαίου 1967 στην προτελευταία αγωνιστική, ωστόσο έπειτα από αθλητικό νόμο που επέβαλλε το δικτατορικό καθεστώς, υποβιβάστηκε από την Β΄ Εθνική στο τοπικό πρωτάθλημα, καθώς η παρουσία της Λάρισας ως πρωτεύουσας του νομού σήμαινε ότι οι υπόλοιπες έπρεπε αναγκαστικά να υποβιβαστούν.

Τη σεζόν 1968-69 αναδείχθηκε πρωταθλήτρια Ε.Π.Σ. Λάρισας και προκρίθηκε στο ειδικό ερασιτεχνικό πρωτάθλημα για την άνοδο στην Β΄ Εθνική, χωρίς όμως επιτυχία. To 1969-70 έφτασε μέχρι τον τελικό Λάρισας για τα τοπικά προκριματικά του Κυπέλλου Ελλάδας και εχασε από την ΑΕΛ με 3-2 στο Στάδιο Αλκαζάρ (2 γκολ ο Πανταζής). Τη σεζόν 1977-78 κατέκτησε εκ νέου το πρωτάθλημα Ε.Π.Σ. Λάρισας ύστερα από αγώνες κατάταξης μεταξύ των πρωταθλητών των 3 ομίλων και προβιβάστηκε στην Εθνική ερασιτεχνική κατηγορία (τρίτη εθνική κατηγορία), όπου αγωνίστηκε τη σεζόν 1978-79 και υποβιβάστηκε. 

Η ΑΕΤ αναδείχθηκε κυπελλούχος ΕΠΣΛ το 1980 όταν κέρδισε στον τελικό την Ελασσόνα με 1-0 και το 1993 έχασε τον τελικό στα πέναλτυ από την ερ. ΑΕΛ με 7-6( καν. Αγ. 1-1). Τις χρονιές 1983-84 και 1987-88 αγωνίστηκε στη Δ΄ Εθνική, στην οποία επανήλθε το 1989 και αγωνίστηκε συνεχώς μέχρι τη σεζόν 1993-94, όποτε και αναδείχθηκε πρωταθλήτρια του 11ου ομίλου και κέρδισε την άνοδο στην Γ΄ Εθνική κατηγορία. Tο 1994 κατέκτησε ξανά το κύπελλο επικρατώντας του Αμπελωνιακού με 2-1.

Στη Γ΄ Εθνική αγωνίστηκε για 4 χρονιές, μέχρι και τη σεζόν 1997-98, όποτε και υποβιβάστηκε. Την επόμενη χρονιά, 1998-99, υποβιβάστηκε από τη Δ΄ Εθνική στο τοπικό πρωτάθλημα της Ε.Π.Σ. Λάρισας, όπου και συνέχισε την αγωνιστική της πορεία.

Το 2005 συγχωνεύτηκε με τη Νίκη Τυρνάβου (έτος ίδρυσης 1975) για τη δημιουργία του «Α.Ο. Τύρναβος 2005» και της «Ακαδημίας Τυρνάβου» ως φυτώριο του πρώτου. Με πρόεδρο τον Βασίλη Μπρέζα την επόμενη χρονιά ο Τύρναβος 2005 ανέβηκε στη Δ’ Εθνική και τρία χρόνια μετά και 12 χρόνια μετά τον υποβιβασμό του επανήλθε στην γ’ εθνική κατηγορία.

Παρουσία στα εθνικά πρωταθλήματα
--------------------------------

* **Β΄ Εθνική κατηγορία**:
	+ 1965-66 (Β΄ Όμιλος): 13η θ. από 16
	+ 1966-67 (Γ΄ Όμιλος): 12η θ. από 17, υποβιβασμός
* **Γ΄ Εθνική κατηγορία**:
	+ 1978-79 (3ος Όμιλος): 12η θ. από 20, υποβιβασμός
	+ 1994-95 (Βόρειος Όμιλος): 13η θ. από 18
	+ 1995-96 (Βόρειος Όμιλος): 11η θ. από 18
	+ 1996-97 (Βόρειος Όμιλος): 4η θ. από 18
	+ 1997-98 (Βόρειος Όμιλος): 11η θ. από 15, υποβιβασμός
* **Δ΄ Εθνική κατηγορία**:
	+ 1983-84 (5ος Όμιλος): 16η θ. από 18, υποβιβασμός
	+ 1987-88 (1ος Όμιλος): 10η θ. από 18, υποβιβασμός
	+ 1989-90 (3ος Όμιλος): 4η θ. από 20
	+ 1990-91 (5ος Όμιλος): 9η θ. από 22
	+ 1991-92 (11ος όμιλος): 8η θ. από 20
	+ 1992-93 (11ος Όμιλος): 6η θ. από 19
	+ 1993-94 (11ος Όμιλος): 1η θ. από 18, άνοδος
	+ 1998-99 (5ος Όμιλος): 12η θ. από 18, υποβιβασμός

Τίτλοι και διακρίσεις
---------------------

* **1** Πρωτάθλημα Δ΄ Εθνικής: 1993-94 (11ος όμιλος)
* **4** Πρωταθλήματα Α΄ Κατηγορίας Ε.Π.Σ. Λάρισας: 1969, 1978, 1983, 1987.
* **2** Κύπελλα Ε.Π.Σ. Λάρισας: 1980, 1994.
* Φιναλίστ Κυπέλλου Ε.Π.Σ. Λάρισας: 1993.

* Φιναλίστ Κυπέλλου Ελλάδας (προκριματικά Λάρισας):
	+ Φιναλίστ: 1969-70

Αξιόλογοι ποδοσφαιριστές
------------------------

Στις 13 Σεπτεμβρίου 1997 έχασε τη ζωή του σε αυτοκινητιστικό δυστύχημα ο παίκτης του Τυρνάβου Γιώργος Μητσιμπόνας του οποίου η προτομή βρίσκεται στο γήπεδο του Τυρνάβου. Ο Μητσιμπόνας ερχόταν στον Τύρναβο για να ενσωματωθεί στην αποστολή για φιλικό αγώνα με την Κοζάνη. Άδοξα έχασαν επίσης τη ζωή τους δύο άλλοι παίκτες ομάδων του Τυρνάβου, οι Ανδρέας Ζέρμας και Γαλάτος και ο δήμος έχει δώσει το όνομά τους στο γήπεδο του Προφ. Ηλία.

* Γιάννης Κανωτίδης
* Γιάννης Μιχαλές
* Γιώργος Μητσιμπόνας
* Νίκος Φακίτσας
* Νίκος Καρκαλέτσης
* Τάκης Παπαδήμας
* Ανδρέας Ζέρμας
* Βρασίδας Κοντοθανάσης

Παραπομπές
----------

1. ↑  Η "χρυσή βίβλος" των πρωταθλητών Α’ Κατηγορίας της ΕΠΣ Ν. Λάρισας, επίσημη ιστοσελίδα Ε.Π.Σ. Λάρισας
2. ↑  Η "χρυσή βίβλος" των πρωταθλητών Α’ Κατηγορίας της ΕΠΣ Ν. Λάρισας, επίσημη ιστοσελίδα Ε.Π.Σ. Λάρισας
3. ↑  Η ομάδα του Τυρνάβου schoolpress.sch.gr
4. ↑  εφ. Αθλητική Ηχώ, φύλλο 29/5/1967
5. ↑  Όταν η χούντα «εκτέλεσε» το ποδόσφαιρο gazzetta.gr
6. ↑  Η "χρυσή βίβλος" των πρωταθλητών Α’ Κατηγορίας της ΕΠΣ Ν. Λάρισας, επίσημη ιστοσελίδα Ε.Π.Σ. Λάρισας
7. ↑  1969-70 : Κύπελλο Ελλάδας : ΑΕΛ - Τύρναβος 3-2 ~ vissini.gr
8. ↑  Η "χρυσή βίβλος" των πρωταθλητών Α’ Κατηγορίας της ΕΠΣ Ν. Λάρισας, επίσημη ιστοσελίδα Ε.Π.Σ. Λάρισας
9. ↑  Η ομάδα του Τυρνάβου schoolpress.sch.gr
10. ↑  Greece - List of Second Level Final Tables rsssf.com
11. ↑  Greece - List of Third Level Final Tables rsssf.com
12. ↑  Greece - List of Fourth Level Final Tables rsssf.com
13. ↑  Η "χρυσή βίβλος" των πρωταθλητών Α’ Κατηγορίας της ΕΠΣ Ν. Λάρισας, επίσημη ιστοσελίδα Ε.Π.Σ. Λάρισας
14. ↑  Η προϊστορία των τελικών Κυπέλλου της ΕΠΣΛ larisagoal.gr
15. ↑  Η προϊστορία των τελικών Κυπέλλου της ΕΠΣΛ larisagoal.gr
16. ↑  1969-70
17. ↑  Οι κοινοί παίκτες ΑΕΛ και Τύρναβου

Πηγές
-----

* ΑΕΤ